[...gyakarta] Adiningrat. Kesah ngulondara dhatêng ing Surakarta Adiningrat. Ing nêgaria ing dhusuna, dèrèng angsal kalih wêlas wulan. Nuntên wontên prakawisipun, wontên ing Surakarta Adiningrat, inggih kawangsulakên dhatêng ing Ngayogyakarta Adiningrat. Prakawisipun mulura, nanging ingkang kanggenan tiyang ngindhung ngulondara wau punika, kapatrapan dhêndha ing parentah samurwatipun ing prakawisipun, yèn prakawisipun raja amal. Dhêndhanipun sêdasa reyal. Yèn prakawisipun rajapêjah, dhêdhanipun kalih dasa reyal. Môngka katrap ing parentah, pintên-pintêna amal ingkang dados prakawis wau punika, inggih sirnaa, dene dhêndhanipun inggih dadosa kagunganipun ing parentah kêkalih.
